laion/Wikipedia-Exotic huggingface dataset:
התזמורת הסימפונית של קולורדו

התזמורת הסימפונית של קולורדו (באנגלית: Colorado Symphony Orchestra) היא תזמורת אמריקאית היושבת דרך קבע בדנוור שבקולורדו. התזמורת נוסדה ב-1989 כממשיכתה של תזמורת דנוור. בכל עונה מופיעה התזמורת ב"סדרת יצירות מופת" בת 21 שבועות, שתוכניתה כוללת מוזיקה קלאסית, וכמו כן היא מגישה קונצרטים של מוזיקה פופולרית, תוכניות לכל המשפחה, מופעי חגים וקונצרטים של קיץ בפארקים, לקהל מאזינים מגוון המונה בסביבות 200,000 איש. רוב הקונצרטים מתקיימים באולם הקונצרטים באווטצ'ר בשילוב אמנויות הבמה של דנוור. במשך 12 שנים הייתה מרין אלסופ המנהלת המוזיקלית של התזמורת וכיום היא מנצחת כבוד שלה. בתקופת כהונתה, השיגה תזמורת קולורדו הכרה גדלה והולכת הן בקולורדו והן ברחבי ארצות הברית, ואף הרבתה להקליט לחברת נאקסוס. באפריל 2004 מינתה התזמורת את ג'פרי קהן, מנהל מוזיקלי של התזמורת הקאמרית של לוס אנג'לס והתזמורת הסימפונית של סנטה רוזה למנהל המוזיקלי התשיעי בתולדותיה בנות 82 השנים של תזמורת דנוור וקולורדו. הוא נכנס לתפקידו באופן רשמי בשנת 2005. העיתון "דנוור פוסט" תיאר את כהונתו של קהן כ"תקופה, שמאפייניה הם הגדלת קהל המאזינים וקשר איתן במידה שאינה מצויה עם נגני התזמורת." בשנת 2008 האריך קהן את החוזה של התזמורת הסימפונית של קולורדו עד 2012. אף על פי כן, ביולי 2008 הודיע קהן על פרישתו מן התזמורת בסוף עונת 10–2009. הוא הזכיר מקרה של לחץ דם גבוה עד סיכון, שפקד אותו בשנת 2007 ואילץ אותו לבטל קונצרטים במשך שבועות אחדים, כנימוק העיקרי להחלטתו להקדיש את עיקר זמנו לקריירה שלו כפסנתרן סולן. ממש נבהלתי. זה אילץ אותי לעצור באמת ובתמים, לבחון את חיי ולהגיד, "אתה יודע מה? אינך יכול לעשות הכל." אינני חושב, שהקלתי בהערכת המשרה. אני חושב, שהפרזתי בהערכת עצמי, לא ביכולות שלי, אלא פשוט בעצם העובדה שיש לי גוף והגעתי לגיל 50." בינואר 2008 מינתה התזמורת את דגלס בויד למנצח אורח ראשי, בחוזה התחלתי של 3 שנים, הכולל שבועיים של הופעות אורח בכל עונה.בספטמבר 2008 מינתה תזמורת קולורדו את מרווין המליש למנצח הראשי על הקונצרטים הפופולריים שלה, בחוזה של שנתיים לשלושה קונצרטים בשנה..בינואר 2009 מינתה התזמורת את ג'יימס פאלרמו לנשיא ולמנכ"ל הבא שלה, החל במרץ 2009. אנדרו ליטון היה המנהל המוזיקלי של התזמורת בין השנים 2013 - 2016 ואחריו שימש בראט מיטשל בתור המנהל המוזיקלי של התזמורת עד לשנת 2021. בשנת 2022 הסכים המנצח הקנדי פיטר אונדג'ן לקבל מינוי למשרת המנהל המוזיקלי הבא של התזמורת. מרין אולסופ: 1993 - 2005 ג'פרי קהן: 2005 - 2010 אנדרו ליטון: 2013 - 2016 בראט מיטשל: 2016 - 2021 פיטר אונדג'ן: 2022 - ממשיך אתר האינטרנט הרשמי של התזמורת הסימפונית של קולורדו (באנגלית) התזמורת הסימפונית של קולורדו, באתר ספוטיפיי התזמורת הסימפונית של קולורדו, באתר AllMusic (באנגלית) התזמורת הסימפונית של קולורדו, באתר MusicBrainz (באנגלית) התזמורת הסימפונית של קולורדו, באתר Discogs (באנגלית) התזמורת הסימפונית של קולורדו, באתר Songkick (באנגלית) התזמורת הסימפונית של קולורדו, באתר בילבורד (באנגלית) MacMillan, Kyle. "CSO music director Kahane's tenure is taking an early bow". The Denver Post. נבדק ב-2008-07-10. Marc Shulgold (2008-01-24). "Symphony Finds Ideal Guest". Rocky Mountain News. נבדק ב-2008-01-25. "Hamlisch to helm CSO pops". Denver Post. 2008-09-11. נבדק ב-2008-09-25. Kyle MacMillan (2009-01-09). "James Palermo named president, CEO of the Colorado Symphony". Denver Post. נבדק ב-2009-01-31.
אונטריו (פירושונים)

האם התכוונתם ל... אונטריו – פרובינציה של קנדה ימת אונטריו – אחת מהימות הגדולות הנמצאת בין פרובינציית אונטריו לבין מדינת ניו יורק אונטריו – עיר במדינת קליפורניה שבארצות הברית. אונטריו – עיר במדינת ניו יורק שבארצות הברית. אונטריו – עיר במדינת אורגון שבארצות הברית. מחוז אונטריו – מחוז במדינת ניו יורק שבארצות הברית. שדה התעופה הבינלאומי אונטריו
קורט אלינג

קורט אלינג (באנגלית: Kurt Elling; נולד ב-2 בנובמבר 1967) הוא זמר ג'אז אמריקאי. אלינג סיים את לימודיו בקולג' לאומנויות ע"ש גוסטבוס אדולפוס שבמינסוטה בשנת 1989, אז עבר לאוניברסיטת שיקגו שם למד עד ינואר 1992, ועזב כאשר הוא צריך עוד נקודה אחת כדי לסיים את התואר. במהלך העשור האחרון, אלינג הוציא שבעה אלבומים דרך חברת התקליטים בלו נוט. הוא גם הופיע והקליט עם מוזיקאים רבים, בהם בילי קורגן, באדי גאי, ג'ורג' פרימן, בוב שפרד, ג'ון הנדריקס. אלינג הוכתר על ידי המגזינים "דאון ביט" ו-"JazzTimes" במשך 3 שנים רצופות בקטגוריית הזמר הטוב ביותר. הוא גם סגן יו"ר "האקדמיה הלאומית לאמנויות ומדעי ההקלטה" המעניקה מדי שנה את פרסי גראמי, ואלבומו "Nightmoves" זכה בשנת 2007 בפרס גראמי ל"אלבום הג'אז הווקלי הטוב ביותר". Close Your Eyes (1995) The Messenger (1997) This Time it's Love (1998) Live in Chicago (2000) Flirting with Twilight (2001) Man in the Air (2003) Nightmoves (2007) Dedicated to You (2009) The Gate (2011) מדיה וקבצים בנושא קורט אלינג בוויקישיתוף אתר האינטרנט הרשמי של קורט אלינג (באנגלית) קורט אלינג, ברשת החברתית פייסבוק קורט אלינג, במסד הנתונים הקולנועיים IMDb (באנגלית) קורט אלינג, באתר Rotten Tomatoes (באנגלית) קורט אלינג, באתר אפל מיוזיק (באנגלית) קורט אלינג, באתר ספוטיפיי קורט אלינג, באתר Last.fm (באנגלית) קורט אלינג, באתר AllMusic (באנגלית) קורט אלינג, באתר MusicBrainz (באנגלית) קורט אלינג, באתר Yandex.Music (ברוסית) קורט אלינג, באתר Discogs (באנגלית) קורט אלינג, באתר Songkick (באנגלית) קורט אלינג, באתר SecondHandSongs קורט אלינג, באתר בילבורד (באנגלית) 2024 GRAMMY Nominations: See The Full Winners & Nominees List | GRAMMY.com, grammy.com
גסטרקטומיה

גסטרקטומיה או כריתת קיבה (באנגלית: Gastrectomy) היא קטיעה חלקית או שלמה של הקיבה. כריתת קיבה מתבצעת בעת שישנו כיב מדמם דימום עז, או כשהכיב אינו מחלים על-אף טיפול תרופתי. כריתת קיבה מבוצעת לרוב בחולי סרטן בקיבה או בבעלי גידולים שפירים בקיבה. בלי קיבה לא ניתן לאכול שלוש ארוחות עיקריות ושלוש ארוחות ביניים ביממה. לפיכך, אם כן, ברוב המקרים העדרה של הקיבה מאלץ את האדם להסתגל לתפריט בו הוא ניזון מארוחות ביניים בלבד, המכילות כמות מצומצמת של מזון (כגון כריך), בתדירות של פעם בשלוש שעות. במהלך הניתוח כורתים את החלק הנגוע של הקיבה, בין אם בכריתה חלקית ובין אם בכריתה מלאה. טרם הניתוח נדרש לרוקן את הקיבה על ידי שאיבה באמצעות צינורית, אשר מוחדרת דרך האף, עוברת בוושט ומשם ממשיכה לקיבה. במהלך הניתוח מבוצע חיתוך של הבטן העליונה, על מנת לקבל גישה לביצוע כריתה חלקית של החלק הנגוע. לאחר הכריתה מבוצע חיבור גדם הקיבה לפיתול המעי הדק או לתריסריון. מקום בו מבוצעת כריתה מלאה, תופרים בזהירות את גדם הוושט לפיתול המעי הדק ויוצרים צינור רצוף למעבר המזון. מאז שפותחה שיטת הלפרוסקופיה, נהוג כיום, במקרים מסוימים, לכרות את הקיבה בלפרוסקופיה. בתקופת ההחלמה מחובר המטופל למכשיר הזנה מלאכותית. כמו כן, מוחדרים לגופו נקז או שניים לניקוז נוזלים שהצטברו במהלך כריתת הקיבה. בתוך 5 ימים עד כשבוע מיום הניתוח יכול המטופל לאכול ולשתות כבשגרה. משך האשפוז הדרוש הוא בדרך כלל כשבוע וחצי או מעט למעלה מכך. עם זאת, ייתכן משך אשפוז ארוך יותר במצבים בהם מופיעים סיבוכים למיניהם. במהלך תקופת ההחלמה, בהנחיית פיזיותרפיסט, מבצע המטופל תרגילי נשימה. כמו כן נעזר המטופל בדיאטנית על מנת להסתגל לשגרת החיים החדשה מבחינת עיכול המזון. תופעות לוואי נפוצות לאחר הניתוח הן בחילות וושלשולים, אותן ניתן למנוע או לצמצם באמצעות תרופות. מרבית המטופלים יכולים לשוב לשגרה תוך חודש עד חודשיים. לאחר כריתת קיבה קיימת שגרת מעקב בה נהוג לבצע בדיקות דם. לעיתים נהוג להוסיף ויטמינים לתזונת המטופל. מדיה וקבצים בנושא גסטרקטומיה בוויקישיתוף גסטרקטומיה, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ז'בוטינסקי

האם התכוונתם ל... אישים: זאב ז'בוטינסקי – מנהיג ציוני רוויזיוניסטי, סופר, משורר וקצין בגדוד העברי יוענה ז'בוטינסקי – אגרונומית, אשתו של זאב ז'בוטינסקי ערי ז'בוטינסקי – בנם של זאב ויוענה, מתמטיקאי, עסקן ופעיל בתנועה הרוויזיוניסטית דרכים ומקומות: כביש 481 – ידוע כ"ציר ז'בוטינסקי", כביש ראשי בגוש דן רחוב ז'בוטינסקי (תל אביב) – רחוב מרכזי בצפון תל אביב הישן מכון ז'בוטינסקי – מכון שפועל במטרה לאסוף תעודות, פרסומים ותצלומים הקשורים בז'בוטינסקי ובתנועה הלאומית כפר הנוער יוהנה ז'בוטינסקי – כפר נוער ליד באר יעקב על שם רעייתו יוענה מצודת זאב או "בית ז'בוטינסקי" - בניין משרדים ברחוב המלך ג'ורג' בתל אביב נחלת ז'בוטינסקי – מושב אשר התמזג במשך השנים לתוך בנימינה פארק ז'בוטינסקי – (נקרא גם שוני) פארק הנמצא בין בנימינה לזכרון יעקב תחנת ז'בוטינסקי – תחנת רכבת קלה בקו האדום של הדנקל אחרים: יום ז'בוטינסקי – יום כ"ט בתמוז, יום פטירתו, אשר נקבע על ידי הכנסת בחוק זאב ז'בוטינסקי מסדר ע"ש זאב ז'בוטינסקי – מסגרת חברתית בה חברים הנאמנים לתורת ז'בוטינסקי ודרכו
בן ענת

האם התכוונתם ל... שמגר בן ענת – השלישי משנים-עשר שופטי ישראל המתוארים בספר שופטים בן ענת – כינויו המחתרתי של דוד רזיאל, ממייסדי האצ"ל, מפקדו הרביעי ונציב בית"ר יהושע (שוקי) בן-ענת קצין צה"ל שכיהן כקצין מילואים ראשי משה אליעזר בריינהנדלר (בן ענת) – עסקן ציבור ישראלי, מייסד משען
פרויקט אוילר

פרויקט אוילר (באנגלית: Project Euler) הוא אתר חידות מתמטיות-אלגוריתמיות. האתר קרוי על שמו של המתמטיקאי השווייצרי בן המאה ה-18, לאונרד אוילר, הנחשב למתמטיקאי הפורה ביותר מאז ומעולם. האתר הוקם בשנת 2001 על ידי קולין יוז (המכונה באתר "אוילר"), ומושך אליו מרחבי העולם חובבנים ומתמטיקאים כאחד. האתר כולל 904 חידות נכון ל - 25 באוגוסט 2024. החידות באתר מתאפיינות בכך שהן מציגות לפותר בעיות להן פתרון כוח גס פשוט ומתבקש אך בלתי ישים על מחשבים בימינו - סיבוכיותו גבוהה מדי. לכן, הפותר נאלץ להפגין תובנה מתמטית למציאת שיטות יעילות יותר לפתרון הבעיה. עם פתרון כל חידה, נחשף בפני הפותר פורום בו משתפים ביניהם הפותרים השונים את השיטות בהן נעזרו לשם הפריה הדדית ולעידוד הפותרים לחשוב על שיטות נבונות יותר בהמשך. האתר טוען כי לכל החידות פתרונות הדורשים זמן ריצה של דקה לכל היותר על מחשב ביתי ממוצע (אם כי התכנות והחשיבה הנדרשים על מנת להגיע לפתרונות אלה עשויים כמובן לקחת שעות ואף ימים). למעשה, קיימות בעיות באתר אשר ניתן לפתור עם דף ועט בלבד, ובהן ניתן להציג את הפתרון ללא שימוש בהרצת קוד על המחשב. אתר האינטרנט הרשמי של פרויקט אוילר ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
בסיס חנרל ברנרדו אוהיגינס ריקלמה

בסיס חנרל ברנרדו אוהיגינס ריקלמה (בספרדית: Base General Bernardo O’Higgins Riquelme), או בשמו האחר פוארטו קובאדונגה (Puerto Covadonga), הוא הבסיס העיקרי והקבוע של צ'ילה באנטארקטיקה. הבסיס, שנקרא על שמו של ברנרדו או'היגינס, הוא גם עיר הבירה של הקומונה "קומונה דה לה אנטארקטיקה" (comuna de la Antártica) המשתרעת על שטח של 1,236,000 קמ"ר באנטארקטיקה ואינה מוכרת על ידי שאר מדינות העולם כחלק מצ'ילה בשל הברית האנטארקטית. קומונה זו יחד עם "קומונה דה קאבו דה הורנוס" מרכיבות את אנטארקטיקה צ'ילנה שהיא פרובינציה של מחוז מגאיאנס ואנטארקטיקה צ'ילנה בצ'ילה. הבסיס נמצא בגובה 3 מטר כ-30 ק"מ דרומית מערבית מהנקודה הצפונית ביותר של חצי האי האנטארקטי. הבסיס נוסד ב-18 בפברואר 1948 והוא אחד הבסיסים המיושבים בקביעות הוותיקים ביותר באנטארקטיקה. בחורף מתגוררים בבסיס 16 אנשים ובקיץ 44 אנשים עם מקומות מגורים ל-60 אנשים. הבסיס מופעל על ידי צבא צ'ילה. בבסיס מופעלת תחנת קליטה גרמנית שהוקמה ב-1991. חיישנים מסוג SAR הנמצאים בלוויינים מעל אזור הקוטב הדרומי מייצרים כמויות מידע רבות, ומידע רב שכזה אינו יכול להיות מאוכסן בלוויינים עצמם ויש להעבירו לתחנות קרקע אחרות. לשם כך נבנתה תחנת קליטה זו שמיקומה נבחר משיקולי תשתית קיימת, גאולוגיה של האזור ונוחות גישה לבסיס. מדיה וקבצים בנושא בסיס חנרל ברנרדו אוהיגינס ריקלמה בוויקישיתוף אתר תחנת הקליטה הגרמנית מצלמת רשת לצפייה בפינגווינים
קיגומה (מחוז)

מחוז קיגומה הוא אחד מ-31 מחוזות מנהליים בטנזניה. הוא גובל במחוז קגרה בצפון, במזרח במחוזות שיניאנגה וטבורה, בדרום במחוז רוקווה, במערב באגם טנגניקה, אשר מהווה גם גבול טבעי עם הרפובליקה הדמוקרטית של קונגו ובצפון-מערב עם בורונדי. על פי אומדן מ-2002, במחוז קיגומה מתגוררים 1,679,109 נפשות. על החוף המערבי של אגם טנגניקה ובקרבת הגבול עם בורונדי שוכנת בירת המחוז קיגומה. העיר ההיסטורית אוג'יג'י נמצאת כ-6 ק"מ דרומית לקיגומה. מדיה וקבצים בנושא קיגומה בוויקישיתוף ערך זה הוא קצרמר בנושא גאוגרפיה של טנזניה. אתם מוזמנים לתרום לוויקיפדיה ולהרחיב אותו.
היכל התהילה של הכדורגל הישראלי

היכל התהילה של הכדורגל הישראלי הוא היכל התהילה לשחקנים הטובים ביותר בתולדות הכדורגל הישראלי, שיזם ערוץ הספורט בשיתוף פעולה עם ארגון שחקני הכדורגל בישראל (המקורי), והוקם במימון המועצה להסדר ההימורים בספורט. פאנל מיוחד של אנשי תקשורת המסקרים את ענף הכדורגל בישראל גיבש בחודשים מרץ ואפריל 2009 רשימה של חמישים שחקנים שנבחרו להיכל התהילה, מתוך רשימה התחלתית של מאה מועמדים. שמות השחקנים נכנסו להיכל התהילה כעבור חודש. את התוכנית לכל אורכה הנחה דני ענבר. בין חברי הוועדה המיוחדת היו אנשי ספורט, שדרי ספורט, כתבי ספורט ואנשי תרבות בכירים, ביניהם: מוטי קירשנבאום, גברי לוי, דני דבורין, זוהיר בהלול, יורם ארבל, רמי וייץ, שגיא כהן, אבי מלר, שלומי ברזל, אמיר אפרת ועוד. 50 חברי היכל התהילה בחרו את מרדכי שפיגלר, אייל ברקוביץ', חיים רביבו, אלי אוחנה ואורי מלמיליאן כחמשת שחקני הכדורגל הישראלים הטובים ביותר בתולדות הכדורגל הישראלי. כמו כן, נבחר מרדכי שפיגלר כגדול שחקני הכדורגל בישראל, ושערו של אלי אוחנה במשחק מול נבחרת אוסטרליה במוקדמות מונדיאל 1990 נבחר כשער החשוב ביותר בכל הזמנים. בנוסף, המשחק של נבחרת ישראל מול נבחרת שוודיה במונדיאל 1970 נבחר כמשחק הטוב ביותר בהיסטוריה, ואילו עמנואל שפר שאימן את הנבחרת במונדיאל זכה בפרס מפעל חיים. יוסי אבוקסיס אלי אוחנה מוטי איוניר זאהי ארמלי אהוד בן טובים אלי בן רימוז' טל בנין חיים בר מאיר ברד אייל ברקוביץ' בוני גינצבורג יהושע (שייע) גלזר גידי דמתי אלי דריקס יוחנן וולך יצחק ויסוקר איציק זוהר יעקב חודורוב אלון חזן בני טבק רפעת טורק אבי כהן אמציה לבקוביץ' חיים לוין משה ליאון אלון מזרחי יוסי מזרחי עודד מכנס אורי מלמיליאן אבי נמני נחום סטלמך משה סיני ראובן עטר אלי פוקס דוד פיזנטי שייע פייגנבוים דוד פרימו ויקי פרץ ניר קלינגר חיים רביבו צבי רוזן רוני רוזנטל משה רומנו אבי רן זכריה רצאבי ישעיהו שווגר יצחק שום גיורא שפיגל מרדכי שפיגלר שלום תקווה לי בוץ, רביבו וברקוביץ' בחמישייה הפותחת של הכדורגל, באתר ynet, 21 במאי 2009 ערך זה הוא קצרמר בנושא כדורגל ישראלי. אתם מוזמנים לתרום לוויקיפדיה ולהרחיב אותו.
1841

שנת 1841 היא השנה ה-41 במאה ה-19. זוהי שנה רגילה, שאורכה 365 ימים. 1 בינואר 1841 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 26 בינואר – הממלכה המאוחדת מספחת את הונג קונג באופן רשמי 28 בינואר – ג'יימס קלארק רוס מגלה את מדף הקרח רוס 18 בפברואר – הפיליבסטר הראשון נערך בסנאט 9 במרץ – החלטת בית המשפט העליון של ארצות הברית, בעניין ספינת העבדים לה אמיסטאד 4 באפריל – נשיא ארצות הברית ויליאם הנרי הריסון נפטר מדלקת ריאות. הריסון היה הנשיא המבוגר ביותר, וכהונתו הייתה הקצרה ביותר 14 בינואר – ברת מוריזו, ציירת אימפרסיוניסטית צרפתיה (נפטרה ב-1895) 25 בינואר – ג'ון ארבות'נוט (ג'קי) פישר, אדמירל בריטי (נפטר ב-1920) 28 בינואר – הנרי מורטון סטנלי, עיתונאי וחוקר ארצות (נפטר ב-1904) 30 בינואר – פליקס פור, נשיא צרפת במהלך פרשת דרייפוס (נפטר ב-1899) 25 בפברואר – פייר-אוגוסט רנואר, צייר צרפתי (נפטר ב-1919) 8 במרץ – אוליבר ונדל הולמס הבן, שופט בית המשפט העליון של ארצות הברית (נפטר ב-1935) 28 באפריל – קארל גרינג, שחמטאי גרמני (התאבד ב-1879) 8 בספטמבר – אנטונין דבוז'אק, מלחין צ'כי (נפטר ב-1904) 28 בספטמבר – ז'ורז' קלמנסו, פוליטיקאי צרפתי (נפטר ב-1929) 5 באוקטובר – פיליפ מיינלנדר, פילוסוף, סופר ומשורר גרמני, מחבר המסה "פילוסופיית הגאולה" (נפטר ב-1876) 7 באוקטובר – ניקולה הראשון, מלך מונטנגרו (נפטר ב-1921) 9 בנובמבר – אדוארד השביעי, מלך הממלכה המאוחדת (נפטר ב-1910) 25 בנובמבר – ארנסט שרדר, מתמטיקאי גרמני הידוע בעיקר עקב עבודתו בלוגיקה אלגברית. הוא דמות ראשית בהיסטוריה של הלוגיקה המתמטית (ביטוי שאולי הוא המציא (נפטר ב-1902) 6 בדצמבר – פרדריק באזיל, צייר צרפתי (נפטר ב-1870) 25 בפברואר – פיליפ ברבור, פוליטיקאי ומשפטן אמריקאי שכיהן כיושב ראש בית הנבחרים וכשופט בית המשפט העליון של ארצות הברית (נולד ב-1783) 4 באפריל – ויליאם הנרי הריסון, הנשיא התשיעי של ארצות הברית והראשון שמת בתקופת כהונתו (נולד ב-1773) 16 במאי – מארי בואבה, מיילדת וממציאה צרפתייה (נולדה ב-1773) 24 באוגוסט – הרץ הומברג, איש תנועת ההשכלה היהודית (נולד ב-1749) 21 באוקטובר – ג'ון פורסית', מדינאי אמריקאי (נולד ב-1780) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1841 התחילה ביום כ' בטבת ה'תר"א (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-ח' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1841 לפי הלוח היוליאני Nothing. 1841 במדע‎ ילידי 1841‎ נפטרים ב-1841‎ מדיה וקבצים בנושא 1841 בוויקישיתוף
ארסנאלה

הארסנאלה של ונציה (באיטלקית: Arsenale di Venezia) היא המספנה ואזור מפעלי ייצור הנשק של הרפובליקה של ונציה. מבני המספנה ממוקמים ברובע קסטלו של ונציה שבאיטליה. ככל הנראה מקור השם "ארסנאלה" מערבית: "דאר אל סינא'א" (מספנה). לימים, בשל השפעתה וגודלה של הארסנאלה, הפכה המילה למונח מקובל בשפות אירופיות לאתר ייצור ואחסון כלי נשק (ארסנל). המספנה הראשונה באתר זה החלה לפעול, ככל הנראה במאה השמינית, כאחת המספנות של האימפריה הביזנטית. מבני המספנה הקיימים עד ימינו החלו להיבנות בשנת 1104 בתקופת כהונתו של אורדלאפו פאליירו כדוג'ה. מטרתה הראשונה של הארסנאלה הייתה לצורך בנייה ותחזוקה של ספינות פרטיות. בשנת 1320 הוקמה ה"ארסנאלה החדשה" (Arsenal Nuovo) אשר היוותה למעשה קו ייצור לבניית ספינות (הן ספינות קרב והן ספינות סוחר). בארסנאלה נבנו מפעלי ייצור חבלים ותחמושת, והוקמה במתחם המבוצר של הארסנאלה מבני מגורים עבור העובדים הרבים של המספנות והמפעלים. קו הייצור של הארסנאלה הרשים כל כך את דנטה אליגיירי שהוא כלל התייחסות אליו בתיאור הגיהנום בקומדיה האלוהית. במהלך המאה ה-16 הגיעה המספנה לשיאה, והועסקו בה 16,000 פועלים אשר ייצרו מדי יום ספינה חדשה על חימושה באמצעות קו הייצור היעיל והמהיר שלה. מפעלי הארסנאלה עסקו בייצור כלי נשק שונים. כבר בשנות ה-70 של המאה ה-14 החלו בייצור בומבארד (מעין בליסטרא). בהמשך הוקמו באסנאלה מפעלים לייצור ארטילריה, והיה זה ברתולומאו קולאוני, מראשי הקונדוטיירי, שהגה לראשונה את הרעיון להציב את התותחים הקלים שיוצרו בארסנאלה על עגלות, וליצור ארטילרייה ניידת. שער הכניסה של האסנאלה - "פורטה מאגנה" הוקם בשנת 1460 בסגנון קלאסי. ככל הנראה השער נבנה על ידי אנטוניו גאמבלו אשר התבסס על תוכניותיו של יאקופו בליני. בשנת 1687 הוצבו בשני צידי השער פסלי אריות שהובאו מיוון. אחד האריות - המכונה כיום "אריה פיראוס" כוסה גרפיטי במהלך המאה ה-11 על ידי שכירי חרב מסקנדינביה ששמרו על הארסנאלה. בשנת 1473 הוקם אגף חדש של הארסנאלה - "הארסנאלה החדשה ביותר" (Arsenal Novissimo) ובה קווי ייצור נוספים. במאה ה-16 נבנו באסנאלה ספינות תותחים אשר לימים נעשה בהם שימוש בקרב לפאנטו. מרבית הארסנאלה נהרסה בתקופת שלטונו של נפוליאון בונפרטה בעיר ונציה. לאחר הקמת איטליה המודרנית הפכו חלקים מהארסנאלה לבסיס חיל הים האיטלקי, וכן פועלים בה מכוני מחקר ומכון לשימור ספינות היסטוריות. חלק משטחי הארסנאלה משמשים את הביאנלה של ונציה. אתר האינטרנט הרשמי של ארסנאלה מדיה וקבצים בנושא ארסנאלה בוויקישיתוף
נוף המכרות בקורנוול ובמערב דבון

נוף המכרות בקורנוול ובמערב דבון (באנגלית Cornwall and West Devon Mining Landscape) כולל עשרה אתרי מכרות, בעיקר של בדיל, נחושת וארסן, הנמצאים במחוזות קורנוול ודבון, בדרום מערב אנגליה. מכרות אלו היו מן המכרות החשובים בעולם במהלך המהפכה התעשייתית, והיוו כשלעצמם מהפכה טכנולוגית חשובה. המכרות הוכרזו כאתר מורשת עולמית בשנת 2006. במאה ה-18 ובמאה ה-19 חלו שינויים גדולים בנוף המחוזות קורנוול (Cornwall) ודבון (Devon), בקצה הדרום מערבי של אנגליה. השינויים חלו עקב פעולות כרייה נרחבת, בעיקר בעורקים עמוקים של בדיל ונחושת. התפתחות המכרות הביאה אחריה בנייה נרחבת: מתקנים מעל פני הקרקע, בתי יציקה, ערים חדשות, נמלים, ותעשיות נלוות. עד תחילת המאה ה-19 הופקו באזור שני שלישים מכמות הנחושת העולמית. בסוף המאה ה-18 הוחל גם בכריית ארסן, ובמכרות במזרח דבון ומערב קורנוול הופקה חצי מהכמות העולמית של יסוד כימי זה. המכרות בקורנוול ובדבון הובילו מהפכה טכנולוגית. מנועי קיטור חדשים, פרי המצאתם של ריצ'רד טרוויתיק וארתור וולף איפשרו כרייה לעומקים שלא ניתן היה להגיע אליהם לפני כן. מנועים אלה, בצד שיטת ההפעלה שלהם וכל דרך הפעלת המכרה, שהייתה חדשנית לאותה תקופה, יוצאו מקורנוול ודבון למכרות בכל רחבי העולם. "ייצוא" נוסף היה של כוח אדם: כבר מתחילת המאה ה-19 היגרו מספרים משמעותיים של כורים מן האזור לרחבי העולם, כדי לעסוק בכרייה במקומות שונים, תוך שימור המסורות האנגליות שלהם. קהילות רבות שנוסדו על ידי מהגרים מקורנוול ניתן למצוא כיום באוסטרליה, ניו זילנד, דרום אפריקה, מקסיקו, איי הבתולה הבריטיים, ספרד, וכן בחלקים אחרים של אנגליה, ויילס, סקוטלנד, אירלנד, איי התעלה, והאי מאן. תעשיית המכרות המשיכה להתקיים בקורנוול לאחר קריסת מחיר הנחושת בשנות ה-60 של המאה ה-19, והמוקד עבר לכריית בדיל. כריית מתכות בכלל הסתיימה בקורנוול ב-1998, עם סגירתו של מכרה הבדיל האחרון באירופה. שרידי המכרות בקורנוול ודבון הם עדות לתרומתם של מחוזות אלה למהפכה התעשייתית, שראשיתה בממלכה המאוחדת. מעבר לתרומה למהפכה התעשייתית, השפיעה הכרייה בקורנוול ודבון על הכרייה בעולם כולו: הטכנולוגיה שפותחה שם יוּצאה לעולם כולו. ארגון אונסק"ו הכריז על המכרות בקורנוול ודבון כאתר מורשת עולמית, על פי שלושה מהמדדים שנקבעו: קריטריון 2: המכרות בקורנוול ובדבון מציגים "שינוי חשוב בערכים אנושיים לאורך תקופת זמן... באמצעות פתרון יצירתי בתחום הטכנולוגיה"; קריטריון 3: המכרות מציגים "עדות ייחודית... למסורת התפתחות... חברתית-כלכלית; קריטריון 4: המכרות הם "...דוגמה יוצאת דופן לסוג בנייה, ... וטכנולוגיה..." במהלך שלב חשוב ומשמעותי של ההיסטוריה של האנושות. מדיה וקבצים בנושא נוף המכרות בקורנוול ובמערב דבון בוויקישיתוף אתר המכרות (באנגלית) תיאור תהליך הבחירה, באתר BBC (באנגלית)
סן ג'ורג'ו מג'ורה

סן ג'ורג'ו מג'ורה (באיטלקית: San Giorgio Maggiore) הוא אחד מהאיים המצויים בלגונת ונציה. האי, המהווה חלק מרובע סן מרקו של העיר, נמצא דרומית לרובע, ומזרחית לאי ג'ודקה. סן ג'ורג'ו מג'ורה היה אחד האיים המיושבים הראשונים בלגונת ונציה. לאחר ייסודה של העיר כונה האי "איסולה ממיה" על שם משפחת ממו אשר התגוררה בו. בשנת 829 הוקמה באי כנסייה המוקדשת לגאורגיוס הקדוש, ושם האי שונה ל"סן ג'ורג'ו מג'ורה" (סן ג'ורג' הגדול) על מנת להבדילו מהאי סן ג'ורג' אין אלגה שבמזרח הלגונה. בשנת 982 נוסד באי מנזר סן ג'ורג'ו על ידי המסדר הבנדיקטיני בעקבות תרומת שטחי האי למסדר על ידי הדוג'ה של ונציה טריבונו ממו. בשנת 1566 הוקמה באי כנסיית סן ג'ורג'ו מג'ורה בתכנונו של אנדראה פלדיו. בעקבות נפילתה של הרפובליקה של ונציה נסגר המנזר, ובשנת 1812 הוקם באי נמל ובסיסים צבאיים. כיום ממוקמים באי הנהלת קרן צ'יני ומרכז אמנות. מדיה וקבצים בנושא סן ג'ורג'ו מג'ורה בוויקישיתוף תצלומי האי
ספר השעות של דוכס ברי

האם התכוונתם ל... שני ספרי שעות נכתבו עבור ז'אן, דוכס ברי: ספר השעות העשירות מאוד המוצג במוזיאון קונדה בטירת שאנטילי שבצרפת. ספר השעות היפות המוצג במוזיאון הקלויסטרז שבניו יורק
השעות היפות של דוכס ברי

השעות היפות (בצרפתית: Belles Heures) הוא ספר שעות שנכתב ואויר במאה ה-15 עבור ז'אן, דוכס ברי, בנו של ז'אן השני, מלך צרפת. את הספר הזמין הדוכס מהאחים לימבור בשנת 1404, לאחר מות פטרונם הקודם, פיליפ השני, דוכס בורגונדיה, והיה ליצירתם הראשונה עבור דוכס ברי (לימים יצרו עבורו גם את ספר השעות העשירות מאוד). הספר כולל איורים גדולים רבים (בגודל מלא שטח הדף) המתארים אירועים בחיי קדושים נוצריים ואירועים מהברית החדשה. גודלו של הספר 23.8 על 17 ס"מ. הספר מוצג כיום במוזיאון הקלויסטרז השייך למוזיאון המטרופוליטן בעיר ניו יורק שבארצות הברית. מדיה וקבצים בנושא השעות היפות של דוכס ברי בוויקישיתוף
בז עצים

בז עצים (שם מדעי: Falco subbuteo) הוא עוף דורס מהסוג בז השייך למשפחת הבזיים. בז העצים נפוץ ברחבי אירופה (מלבד הצפון הרחוק) אסיה ואפריקה (חורף). הוא מקייץ ומקנן שכיח למדי בחבל הים תיכוני ובנגב הצפוני, וחולף במספרים קטנים על פני כל הארץ. הוא שכיח למדי בצפון הארץ ובמרכזה, בעיקר בנופי פארק ובשטחי עיבוד בהם נישאים עצים. לעיתים חודר בז העצים לתחומי יישובים כפריים ואף לערים. מקום החיות האופייני של בז העצים הוא נופים פתוחים למחצה, דוגמת מישורים ושדות עם עצים פזורים, יישובים כפריים עם עצים גבוהים וגם חורשים ויערות מעורבים עם שטחים פתוחים. לרוב נראה חג מעל לעצים או לשדות. אורך גופו של הבז נע בין 29 - 32 סנטימטרים, משקלו נע בין 130 - 320 גרם ומוטת כנפיו 74–84 סנטימטרים. הנקבה גדולה מהזכר. כיפת הראש וחלקי הגוף העליונים אפורים - צפחתיים אחידים. בעורף מתבלטים כתמים בצבע בז' לבנבן היוצרים מעין קולר לא מושלם ומתחברים אל הסנטר, הגרון וצידי הצוואר שצבעם זהה. פאות שחורות יורדות מבסיס המקור אל הלחיים הלבנבנות. הגחון בגוון בז' מפוספס בצבעים שחומים. תת השת ונוצות הירך ערמוניים תחתית הכנף מנומרת בנקודות קטנות בצבעי בז' ואפור כך שמרחוק הוא נראה לרוב אפור. בז עצים טורף בעיקר של עופות להקניים כמו סנוניות וסיסים וכן עטלפים וחרקים מעופפים. בז העצים צד בעיקר בשעות בין הערביים ואף בלילה. זהו בז מהיר המנהל את הציד באמצעות מרדף אווירי אחר טרף. שיטת צייד נוספת שלו היא הבהלה של עופות נחים בידי משק כנפיים קולני ליד אתר לינה, מה שגורם לתבהלה והבז מנצל אותה לצלול אל העופות. בז העצים מקנן בחודשים יוני - יולי. בעונת החיזור בז העצים קולני מאוד. הוא מבצע מופעי חיזור מרהיבים תוך השמעת קול גבוה בן הברה אחת. לרוב דוגר בז העצים בקינים נטושים של עורב אפור ולעיתים בקינים של דורסי יום אחרים. גודל התטולה הוא לרוב שלוש ביצים בצבע צהבהב מנומר בצפיפות בכתמים חלודיים. הנקבה דוגרת לבדה במשך כ-29 יום. הגוזלים בוקעים פקוחי עיניים ועטויי פלומה לבנה צפופה. הזכר מביא את המזון והנקבה מגישה אותו למקורם. הגוזלים פורחים מהקן בגיל 30 יום לערך וההורים ממשיכים לטפל בהם במשך חודש נוסף. בזיים מדיה וקבצים בנושא בז עצים בוויקישיתוף בז עצים, באתר ITIS (באנגלית) בז עצים, באתר NCBI (באנגלית) בז עצים, באתר Animal Diversity Web (באנגלית) בז עצים, באתר Internet Bird Collection (באנגלית) בז עצים, באתר GBIF (באנגלית) בז עצים באתר הרשימה האדומה של IUCN